### Resumé

[adresse] har i skrivelse oktober 2024 anmodet om en kommunegaranti for lån i Kommunekredit til konvertering til fjernvarme på [adresse] i [adresse]. Der ønskes tilsagn om en kommunegaranti på 9,6 mio. kr.

### Sagsfremstilling

I forbindelse med konvertering til fjernvarme på [adresse] i [adresse], anmoder Vejle Fjernvarme om en kommunegaranti på 9,6 mio. kr. til brug ved låneoptagelse hos Kommunekredit.

Projektforslaget omhandlende konverteringen til fjernvarme på Bakkelyparken er godkendt i Vejle Kommune, Teknik og Miljø den 20. september 2024. Projektet er blevet godkendt med hjemmel i Varmeforsyningslovens §4 stk. 1, hvor der er foretaget en energimæssig, samfundsmæssig og miljømæssig vurdering af projektet forud for godkendelse. Projektet udviser blandt andet en reduktion i CO2-emissionen på ca. 1.300 tons over beregningsperioden på 20 år.

I området er der ialt 83 huse, hvoraf der pt. er tilmeldt 77 huse, svarende til en tilmeldingsprocent på ca. 93%.

Centralt Budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatter en kommunal anlægsopgave jf. lånebekendtgørelsen §3 stk. 5.

Endvidere bemærkes, at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse af kommunegarantier for lån til forsyningsvirksomheder. Det er KL's vurdering, at når der ikke kan fastsættes en fast branchetakst for garantier på varmeforsyningsområdet, så kræver det, at der foretages en individuel vurdering af selskaberne ved hver enkelt garantistillelse.

Ved anvendelse af en beregningsmodel for opkrævning af garantiprovision, hvor der er foretaget en kreditvurdering af [adresse], vurderes det på baggrund heraf, at [adresse] betaler en årlig garantiprovision på 0,55% af den til enhver tid værende restgæld.

### Sagens videre forløb

Sagen skal behandles i Byrådet

### Historik

#### Kommunaldirektøren indstiller, den 28. oktober 2024, punkt 239:

**at** der gives tilsagn om en kommunegaranti på 9,6 mio. kr. og

**at** der opkræves en årlig garantiprovision på 0,55% ad den til enhver tid værende restgæld

#### Beslutning fra Økonomiudvalget, den 28. oktober 2024, punkt 239:

Anbefales.

### Beslutning

Godkendt.

Fraværende:

Edith Kristiansen. I stedet mødte Åge Lassen.

Rita Hermansen. I stedet mødte Silas Kjær El-Ahmad.